<classify> New York, Marekani UMOJA wa Mataifa UN umetangaza kuwa Somalia inahitaji msaadawa zaidi ya dola bilioni moja kwa huduma za kibinadamu kwa mwaka huu. Kwa mujibu wa mpango wa Umoja wa Mataifa nchini Somalia UNSOM,fedha hizo ni za kuwasaidia watu zaidi ya milioni tatu kwa mahitaji ya msingiya kibinadamu. Akizungumza baada ya kuzindua wito huo wa msaada uliofanyikamjini Mogadishu, Somalia, mratibu wa masuala ya kibinadamu wa UN nchini humo,Adam Abdelmoula alisema Somalia badoinaendelea kukabiliwa na matatizo makubwa ya kibinadamu. Aliongeza kuwa miezi michache tu iliyopita watu zaidi ya nusumilioni waliathirika na mafuriko ambayo yalikumba sehemu kubwa ya Somalia. Uzinduzi huo wa Mpango wa Kukabiliana na Masuala ya KibinadamuHRP wa jumla ya Dola bilioni 1.03 umehudhuriwa pia na Waziri wa Somalia wamasuala ya kibinadamu na udhibiti wa majanga, Hamza Said Hamza aliyesema mpangohuu unaashiria azma ya jamii ya kimataifa katika kuwasaidia watu wa Somalia. Aliongeza kuwa mgogoro wa kibinadamu Somalia unachangiwa navita ya miaka mingi, ukame wa muda mrefu na bila shaka mafuriko yaliyoshuhudiwamwaka jana. Fedha hizo za mpango wa HPR zitasaidia watu milioni tatu wakiwemomilioni 1.7 waliotawanywa na vita, kutokuwepo usalama, kuhamishwa kwa nguvu,ukame na mafuriko na msaada utakuwa katika mfumo wa mgao wa chakula, elimu,huduma za afya, maji safi na salama na pia ulinzi kwa walio katika hatari yaukatili wa kijinsia. UNSOM imesema mwaka huu mahitaji ya ufadhili ya mpango wausaidizi wa kibinadamu yamepungua kwa asilimia 11 kutoka dola bilioni 1.08 hadidola bilioni 1.03.  <topic>: KIMATAIFA 